Տիմոտի Կաստան

Տիմոտի Կաստան (, ), բելգիացի պրոֆեսիոնալ ֆուտբոլիստ։ Ներկայումս հանդես է գալիս Ատալանտայի և Բելգիայի ազգային հավաքականի կազմում։ Խաղում է եզրային պաշտպանի դիրքում։

Ակումբային կարիերա

Գենկ 
Կաստանը Գենկի ակադեմիայի սան է։ Իր պրոֆեսիոնալ դեբյուտը նշեց 2014 թվականի սեպտեմբերի 14-ին՝ Բրյուգգեի դեմ խաղում։ 2015 թվականի ապրիլի 3-ին Կաստանը հեռացվեց խաղադաշտից Զյուլտե Վարեգեմի դեմ խաղում՝ կարմիր քարտ ստանալով հանդիպման 80-րդ րոպեին։ Իր առաջին գոլը պրոֆեսիոնալ կարիերայում խփեց մայիսի 2-ին՝ Վասլանդ-Բեվերեմի դեմ խաղում։ Հոկտեմբերի 23-ին բելգիացին ստացավ երկրորդ դեղին քարտը Մուսկրոն Պերյուվելզի դեմ խաղում՝ հեռացվելով խաղադաշտից հանդիպման 69-րդ րոպեին։ Առաջին հանդիպումը եվրոպական առաջնություններում անցկացրեց 2016 թվականի հուլիսի 14-ին՝ Եվրոպայի Լիգայի որակավորման երկրորդ փուլի Բուդուչնոստ Պոդգորիցայի դեմ խաղում։ Գենկի առաջին թիմի կազմում Կաստանը անցկացրեց 99 հանդիպում՝ դառնալով 3 գոլի և 4 գոլային փոխանցման հեղինակ։

Ատալանտա 
2017 թվականի հուլիսի 7-ին Կաստանը 6 միլիոն եվրոյի դիմաց տեղափոխվեց Ատալանտա։ Իր դեբյուտը ակումբի կազմում նշեց սեպտեմբերի 10-ին՝ Սասուոլոյի դեմ խաղում։ Իր առաջին գոլը խփեց 2018 թվականի հունվարի 2-ին՝ Իտալիայի գավաթի Նապոլիի դեմ խաղում։ Առաջին գոլը Սերիա A-ում խփեց օգոստոսի 27-ին՝ Ռոմայի դեմ խաղում։ 2019 թվականի հունվարի 30-ին Կաստանը գոլ խփեց Իտալիայի գավաթի Յուվենտուսի դեմ խաղում, իսկ հանդիպումն ավարտվեց 3-0 հաշվով։ Մայիսի 15-ին նա մեկնարկային կազմում խաղադաշտ դուրս եկավ Իտալիայի գավաթի եզրափակչի Լացիոյի դեմ խաղում, սակայն Ատալանտան պարտվեց 2-0 հաշվով։ 2018-19 մրցաշրջանում Կաստանը անցկացրեց 37 հանդիպում՝ դառնալով 5 գոլի ու 4 գոլային փոխանցման հեղինակ, և օգնելով իր թիմին զբաղեցնել 3-րդ հորիզոնականը առաջնությունում ու վաստակել տեղը Չեմպիոնների Լիգայում։

2019 թվականի սեպտեմբերի 22-ին Կաստանը գոլ խփեց Ֆիորենտինայի դեմ հանդիպման վերջին րոպեին՝ փրկելով Ատալանտային պարտությունից։ Իր դեբյուտը Չեմպիոնների Լիգայում նշեց հոկտեմբերի 1-ին՝ խմբային փուլի Շախտյոր Դոնեցկի դեմ խաղում։ Չեմպիոնների Լիգայում իր առաջին գոլը բելգիացին խփեց դեկտեմբերի 11-ին՝ խմբային փուլի Շախտյորի դեմ երկրորդ խաղում։

Միջազգային կարիերա 
Կաստանը ներկայացրել է Բելգիան տարբեր տարիքային երիտասարդական հավաքականներում։ Բելգիայի ազգային հավաքական նա առաջին անգամ հրավիրվեց 2018 թվականի սեպտեմբերին՝ Շոտլանդիայի և Իսլանդիայի դեմ խաղերի համար։ Իր դեբյուտը ազգային հավաքականում նշեց սեպտեմբերի 7-ին՝ Շոտլանդիայի դեմ ընկերական խաղում։ Բելգիայի կազմում իր առաջին գոլը Կաստանը խփեց 2019 թվականի հունիսի 8-ին՝ Ղազախստանի դեմ խաղում։ Հոկտեմբերի 10-ին նա գոլի և գոլային փոխանցման հեղինակ դարձավ Սան Մարինոյի դեմ խաղում, իսկ հանդիպումն ավարտվեց 9-0 հաշվով։

Կարիերայի վիճակագրություն

Ակումբային վիճակագրություն 
2020 թվականի հունվարի 13-ի դրությամբ

Միջազգային վիճակագրություն 
2020 թվականի հունվարի 13-ի դրությամբ

Միջազգային գոլեր

Նվաճումներ

Ակումբային 
Ատալանտա

 Իտալիայի գավաթ. երկրորդ տեղ. 2018–19

Ծանոթագրություններ

Արտաքին հղումներ 

 Կաստանի պաշտոնական Ինստագրամի էջը
 Կաստանը transfermarkt-ում
 Կաստանը soccerbase.com-ում
 Կաստանը WhoScored.com կայքում
 Կաստանը Ատալանտայի պաշտոնական կայքում 
 Կաստանը Սերիա A-ի պաշտոնական կայքում 
 Կաստանը ՈՒԵՖԱ-ի պաշտոնական կայքում

Ֆուտբոլի պաշտպաններ
Բելգիացի ֆուտբոլիստներ
Բելգիայի հավաքականի ֆուտբոլիստներ
Գենկի ֆուտբոլիստներ
Ատալանտայի ֆուտբոլիստներ
Իտալիայի լեգեոներ ֆուտբոլիստներ
ՈՒԵՖԱ Եվրո 2020-ի ֆուտբոլիստներ